Temeiuri canonice şi istorice că Mitropolia 
Chişinăului este opera bolșevicilor, iar Mitropolia 
Basarabiei este cea canonică 

Pr. Mihai Andrei Aldea | Răspuns unor doctrine neortodoxe rusofone. I. Schimbarea 
structurilor bisericesti de către Sovietici 


Fără ascultarea de Dumnezeu nu există mântuire. Cel care vrea, cinstit, să 
cunoască adevărul în cele bisericeşti va căuta să cunoască Învățătura lui 
Dumnezeu. Cel care născoceşte doctrine, încercând să „potrivească” bucăţi 
din Învățătura Bisericii cu doctrina sa, e înstrăinat de adevăr şi de 


Dumnezeu (dacă nu duşman!). 


În Biserica Română există o mare boală sufletească, o rătăcire — care 
atunci când este susţinută „teologic” devine erezie. Această boală se 
numeşte etnofobie, adică ura de neamuri), şi mai ales ura faţă de 


propriul neam. 


Etnofobia este o rătăcire sau erezie, după caz, aflată la polul opus al 
etnofiletismului. Dacă ultimul idolatrizează neamurile, împotriva 
rânduielii fireşti, etnofobia în schimb urăşte creaţia lui Dumnezeu, 
neamurile. Eventual în numele unor cerinţe dumnezeieşti (bunătate, 


dragoste, blândeţe etc.) folosite ca pretexte pentru această rătăcire. 


Iar una dintre roadele otrăvite ale etnofobiei este uşurinţa preluării 


minciunilor propagate împotriva propriului neam. 


Aceasta este, din câte pot să văd acum, singura explicaţie pentru care 
Mihai-Silviu Chirilă (mai departe notat M.S.C.) a preluat fără 
discernământ şi susţine cu mare avânt propaganda comunistă împotriva 


Românilor şi a Bisericii Române. 


De pildă, d-sa afirmă că ocupaţia sovietică în teritoriile româneşti ocupate 
după 1944 „nu a produs schimbări canonice”; că, de fapt, schimbările au 
constat în „schimbarea numelui” și „schimbarea stăpânilor politici ai 


statului”. 


Desigur, prima observaţie logică este că e alt stat, deci nu este „doar 


schimbarea stăpânilor politici ai statului”, ci deja este mult mai mult. 
Dar este oare singura greşeală din aceste vorbe? 


Ce a făcut, de fapt, ocupaţia sovietică în Basarabia? Doar, după cum spune 
M.S.C., a schimbat denumirea Bisericii locale, dar în rest, nimic? Au fost, 
oare, Bolşevicii, atât de binevoitori cu Biserica din Basarabia? Adică după 
ce au măcelărit Biserica Rusă din 1918 încolo, au lăsat în pace Biserica 


Română de la Est de Prut? Să vedem adevărul istoric! 


Cităm din Pr. prof. dr. Mircea Păcurariu (în Basarabia. Aspecte din 
istoria neamului românesc, Ed. Mitropoliei Moldovei şi Bucovinei, Iaşi, 


1993), întemeiat în scrierea sa pe zeci de surse basarabene: 


„[din 1940 n.n.] În viaţa Bisericii s-au produs schimbări 
fundamentale. În primul rând trebuie notat că, în locul ierarhilor 
români siliţi să se refugieze la București, noile autorităţi sovietice au 
trimis aici, în toamna anului 1940, pe episcopul rus Alexie de Tula, care s- 
a instalat într-o casă particulară din Chişinău. De îndată a dat dispoziţie ca 
slujbele să se facă în slavoneşte, iar Crăciunul şi celelalte sărbători să se 
ţină după stilul vechi. Activitatea lui s-a redus la viaţa liturgică. A rămas în 


Chişinău până la 24 iunie 1941, când a fost arestat tot de sovietici. 


În acelaşi timp s-a declanşat o adevărată prigoană împotriva românilor. 
Zeci de mii de oameni — de toate vârstele şi categoriile sociale, inclusiv 
copii — au fost arestaţi şi deportaţi în interiorul Rusiei, de regulă în 
Siberia. După unele aprecieri, ar fi vorba despre 300,000 de oameni. 
Numai în noaptea de 12-13 iunie 1941 au fost arestaţi şi deportaţi peste 
25,000 de oameni din Chişinău; acelaşi lucru s-a petrecut la Bălţi, Ismail, 
Cetatea Albă şi în sute de sate. Mulţi români — chiar şi copii — au fost 


împuşcaţi fără nicio judecată. [...] 


Multe biserici au fost transformate în magazii, săli de spectacole sau 
închise, iar cele aflate în construcţie au fost demolate. Pentru bisericile 
parohiale rămase în funcţiune s-au fixat impozite enorme, greu de 


suportat. 


Bolşevici evrei au distrus catedrala din Ismail, ” (op. cit., p. 120-121; 


sublinierile prin îngroşarea literelor ne aparţin) 


Pe scurt, în anul 1993 deja era documentată martirizarea de către Sovietici 
a cel puţin 300 de mii de mireni şi 48 de preoţi — asta trecându-se peste 
suferinţele răbdate de preoţii români supraviețuitori şi de credincioşii 
rămaşi. Iar această purtare inumană, monstruoasă, care conform 
definiţiilor ONU este genocid din toate punctele de vedere, această 
purtare este declarată de M.S.C. şi adepţii săi ca „schimbarea numelui 
Bisericii şi a stăpânilor politici ai statului”, în rest rămânând „aceeaşi 


mitropolie”. 

Deci, 

— izgonirea ierarhilor legitimi 

— numirea unui ierarh anti-canonic 

— martirizarea preoţilor şi credincioşilor, cu uciderea a zeci de clerici şi 
zeci de mii de credincioşi, cu expulzarea sau deportarea a zeci de clerici şi 


sute de mii de credincioşi 


— ciuntirea teritoriilor canonice ale episcopiilor locale după cheful 


Moscovei şi Kievului 


— dărâmarea şi pângărirea bisericilor 


şi toate celelalte acţiuni genocidare sunt, după doctrina lui M.S.C. şi a 
adepților săi, „canonice” şi înseamnă că prin venirea sovieticilor „nu s-a 


schimbat nimic în afară de nume şi de stăpânii politici”. 


Până şi schimbarea cu sila a apartenenţei canonice, de la Patriarhia 


Română la Patriarhia Rusă, li se pare dumnealor tot „canonică”. 


Or fi asemenea acţiuni canonice în Catolicism ori Islam, dar în 
Ortodoxie sunt interzise, sunt osândite cu anateme de Sinoadele 


Ecumenice, sunt satanice. 


Dar, vor pretinde cei care vor să sucească adevărul, „M.S.C. vorbeşte 


A oe 


despre ce s-a întâmplat din 1944 încolo!”. Şi ce minte rațională poate să îşi 


3 


închipuie că a fost ceva mai bun după ce Moscova a câştigat războiul?! 
Dar, ca să nu „vorbim vorbe”, cum fac cei care mint, să cităm iarăşi: 
„Din nou în „infernul sovietic” (1944 — 1989) 


Îndată după reanexarea teritoriilor româneşti [...] s-a revenit la starea 
de lucruri din 1940-1941. Majoritatea zdrobitoare a intelectualilor, 
inclusiv clerul, ca şi oameni din alte categorii sociale, s-au refugiat în 
România. Aici au fost mereu urmăriţi de noile autorităţi comuniste 
instaurate la 6 martie 1945; mulţi dintre ei au fost trimişi cu forţa în 


Basarabia, redevenită Republica Socialistă Sovietică Moldovenească. [...] 


În Basarabia, Bucovina de nord şi ţinutul Herţa noii stăpâni au urmărit, în 
primul rând, înlăturarea oricăror manifestări de viaţă românească. Rusa a 
fost impusă ca limbă de stat, grafia latină interzisă şi înlocuită de alfabetul 
rusesc. Graiul vorbit în Basarabia, dar mai ales dincolo de Nistru, a fost 
declarat din nou „limbă moldovenească”, cu scopul voit de a crea impresia 
falsă între autohtoni că nu sunt latini şi identici — ca neam şi limbă — cu 


românii din dreapta Prutului. [...] 


S-a declanșat o politică de genocid, concretizată în deportări în 


masă, foamete organizată (1946-1947), în cursul căreia au murit ca la 


300,000 de persoane. După primul val de deportări, din 1940-1941, au 
urmat altele: în 1944-1948 spre regiunile nordice (c. 250,000 de oameni), 
în vara anului 1949 în Siberia (11,342 de familii), în 1954-1964 în 


Federaţia Rusă şi în Kazahstan (c. 300,000 de persoane). [...] 


Schimbări structurale s-au produs şi pe plan spiritual. S-a desfiinţat toată 
administraţia bisericească românească de până atunci, care se baza 
pe principiile Statutului din 1925 (centre eparhiale, protopopiate, asociaţii 
bisericeşti etc.). În locul Mitropoliei Basarabiei a rămas la 
Chişinău o simplă Episcopie (mai târziu, Arhiepiscopie) 
dependentă de Patriarhia Moscovei, iar în locul Mitropoliei 
Bucovinei, o Episcopie cu sediul la Cernăuţi, în cadrul 
Exarhatului Ucrainei, dependent tot de Moscova. Episcopiile 


Speo. 


Cetăţii Albe — Ismailului şi Hotinului (Bălţi) au fost desfiinţate. 


La cârma celor două eparhii care au rămas — Chişinău şi 
Cernăuţi — au fost numiţi ierarhi ruși sau ucraineni (un singur 
român bucovinean a păstorit la Cernăuţi), necunoscători ai 
limbii române şi ai tradiţiilor noastre, unii chiar şovini.” (op. cit., 


p. 123-127; sublinierile prin îngroşarea literelor ne aparţin) 


În loc să mai cităm, sintetizăm restul paginilor din subcapitolul Din nou în 
„infernul sovietic” (1944-1989): structurile bisericeşti ruseşti create şi 
controlate de Uniunea Sovietică din 1944 încolo au urmărit 

sistematic deznaţionalizarea Românilor. Acest lucru este erezie 


etnofiletistă în cel mai deplin şi anti-ortodox înţeles al termenului. 


Ca urmare, se poate constata limpede că ocupaţia sovietică din teritoriile 


româneşti: 


— a desfiinţat episcopiile canonice, înlocuindu-le cu structuri absolut 


noi. 


— a martirizat episcopii şi preoţii canonici, închizându-i, expulzându-i, 


deportându-i, ucigându-i. 


— a înlocuit clericii canonici cu clerici sovietici, care aveau misiunea de 


a deznaţionaliza pe Români. 


— au dat misiune clericilor ne-canonici să răspândească ura faţă de 
România şi Români (iar aceşti clerici au îndeplinit-o, adesea cu foarte 


multă râvnă și şovinism). 


Prin aceste acţiuni Uniunea Sovietică şi structurile bisericeşti sovietice 
rusofone au încălcat, categoric, următoarele canoane și porunci 


dumnezeieșşti: 


1. Canonul 30 Apostolic („Dacă vreun episcop, folosind stăpânitori 
lumești, s-ar face prin ei stăpân peste vreo biserică, să se 
caterisească şi să se afurisească, de asemeni și toţi părtaşii 
lui.”). Faptul că toţi episcopii din teritoriile româneşti ocupate de 
Sovietici au fost puşi, până în 1992, doar folosind stăpânitori 
lumeşti este absolut adevărat. Pedepsele cuvenite se pot citi în canonul 


apostolic. 


2. Canonul 35 Apostolic („Episcopul să nu îndrăznească să facă 
hirotonii în afara eparhiei sale, în cetăţile şi în satele care nu-i 
sunt supuse Iui; iar de s-ar dovedi că a făcut aceasta fără 
încuviințarea celor [episcopilor n.n.] care stăpânesc cetăţile sau 
satele acelea, să se caterisească și el, şi cei pe care i-a 
hirotonit.”). Faptul că Patriarhia Moscovei a călcat acest canon, prin 
hirotoniile din teritoriile româneşti, care ţin canonic de Patriarhia 


Română, este absolut adevărat. Pedepsele cuvenite sunt şi ele clare. 


3. Canonul 12 Sinodul IV Ecumenic („A venit (la cunoştinţa noastră) 
că împotriva aşezămintelor (legilor) bisericeşti, alergând la 
stăpâniri, au tăiat în două o eparhie (mitropolie) prin act 
împărătesc, aşa încât din această pricină sunt doi mitropoliți în 
aceeaşi eparhie (mitropolie). Drept aceea, sfântul sinod a 
orânduit ca de acum înainte să nu se mai îndrăznească nimic de 
acest fel de către vreun episcop, iar cel ce va încerca un lucru ca 
acesta să cadă din treapta sa. Iar cetăţile câte s-au şi cinstit cu 
numele de mitropolie prin scrisori (rescripte, cărţi) 
împărăteşti, precum şi episcopul care ocârmuieşte acea 
Biserică să se bucure numai de cinste, păstrându-se adică pe 


seama adevăratei mitropolii drepturile ei proprii.”). 


Dacă împărțirea unei mitropolii de către autorităţile de stat 

este interzisă, iar episcopii care aderă la asta sunt pedepsiţi, cu cât mai 
mult este pedepsită desființarea silnică a unei mitropolii? Iar în cazul 
teritoriilor ocupate avem şi rupere, şi desființare (după cum se poate 


vedea din mărturiile istorice date mai sus). 


4. Canonul 6 Sinodul I Ecumenic („Este apoi cu totul învederat 
lucrul acela, că dacă cineva ar deveni episcop fără încuviințarea 
mitropolitului, marele sinod a hotărât că unul ca acesta nu se 
cade să fie episcop.”). Iar de vreme ce Mitropolitul Basarabiei din 1940 
nu şi-a dat încuviințarea pentru niciuna dintre hirotoniile făcute de 


Sovietici, toate acestea sunt necanonice şi osândite de Biserică. 


5. Canonul 3 Sinodul VII Ecumenic („Orice alegere de prezbiter, sau 
de diacon, făcută de către dregători lumești, să rămână fără 
tărie, după canonul care zice: „Dacă vreun episcop, folosind 
dregători lumești, şi prin aceştia s-ar face stăpân pe o biserică, 
să se caterisească şi să se afurisească (de asemenea) şi toţi 
părtaşii lui” ...”). De vreme ce şi Alexie de Tula, şi ceilalţi episcopi veniţi 
după 1944 în teritoriile româneşti ocupate, au fost aleşi de autorităţi şi au 
murită fără pocăință, înseamnă că sunt anatema, ca unii ce au batjocorit 
pentru dorinţa de mărire Învățătura Bisericii. Căci Dumnezeu 


nostru nu este al neorânduielii! (I Corinteni 14.33) 


Se poate vedea, astfel, desăvârşit, de către oricine vrea să vadă adevărul, 
cât de mincinoasă este ideea că ocupaţia sovietică „doar a schimbat 


numele şi stăpânii politici”. 


Dimpotrivă, ocupaţia sovietică a dezlănţuit un genocid anti-românesc și 
anti-ortodox, a nimicit prin silnicie Biserica din teritoriile româneşti şi a 
pus în locul ei structuri necanonice rusofone, cu misiunea de a o sprijini în 


genocid. 


Că Rusia emite neîncetat minciuni prin care să îşi acopere mârşăviile nu e 
de mirare: toate statele vinovate fac aşa de câte ori pot. Dar e 
cutremurător faptul că oameni care ar trebui să fie Români preiau aceste 


minciuni atât de izbitoare, atât de cusute cu aţă albă. Mai ales că prin 


această preluare devin părtaşi cu cei care le-au măcelărit Neamul, le-au 


distrus Biserica etc. 
Să stăm bine, să stăm cu frică, să luăm aminte! 


Pr. Dr. Mihai-Andrei Aldea 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziţie informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


